**UrbanStyle rádio** – úvodná hodina ranného vysielania

**Showopener:** My vás tak, ako každé ráno o tej istej hodine, vítame pri počúvaní rannej show ***Turek do skla, prosím!*** s Ivou a Tinou. Dobre ráno všetkým poslucháčom rádia UrbanStyle, od mikrofónu sa hlási Tina. No Ivi, zajtra si toho turka, ako vraví náš dnešný hosť Fero Joke, ,,zvrtneme“ do skla o hodinu skôr. *Presne tak, preto si nezabudnite prestaviť hodinky, budíky, digitálky, kukučky, aby ste včas stihli vypiť nielen rannú kávu, ale vypočuť si nás aj zajtra!* My už teda vítame Fera v našom štúdiu, *--dobré ránko--* s ktorým sa dnes budeme rozprávať o tom, ako funguje jeho nový projekt ***Krokmi k lepšiemu ja*** a teraz bez ďalších rečí, Pharrell Williams – Happy.

**Song 1:** Výber tejto piesne je podmienený najmä úspešnosťou, ktorá v americkom rebríčku Billboard Hot 100 ai., dosahovala v 23. krajinách prvé miesto, ďalej jej chytľavosťou, pozitívne naladenou melódiou, a aj napriek tomu, že pieseň už nie je najmladšia (2013), je nadčasová a na skoré ráno príjemná, ale nie nudná. Tým, že naše rádio UrbanStyle, sa sústredí na moderný mestský štýl života, má byť táto pieseň počas rušného rána spríjemnením, nech majú poslucháči *happy* štart do dňa.

Jingle: *Urbanstyle, rádio, čo má štýl!*

**Song 2:** Milky Chance – Cocoon – Pieseň z albumu Blossom, sa v roku vydania albumu (2017) stala hitom po celom svete a je stále aktuálna. Tým, že kapela Milky Chance je popová/folková/ rocková kapela s jemným reggae podtónom, úplne svojou rozmanitosťou zapadá do mestského štýlu, a teda aj zamerania rádia. Chceme ako rádio docieliť pokojné a príjemne naladené ráno.

**Promo 1:** Tisíc krokov nie je v prieme 0,762 m, ale 1 euro. Stiahni si zdarma aplikáciu **OneStep** a pomôž nám vyzbierať peniaze, pre krajiny postihnuté vojnovými konfliktmi. Nejazdi, krokuj! Akcia potrvá do 26 apríla 2022. Viac informácii nájdeš na našej webovej stránke UrbanStyle.sk alebo priamo v aplikácii **OneStep.**

**Dôvod:** Tým, že aktuálna situácia vo svete je, žiaľ, aká je, aj naše rádio sa snaží pomôcť spôsobom, ktorý sa dá jednoducho zrealizovať, keďže stačí chôdza, ktorou pomôžu poslucháči nielen krajinám postihnutým vojnovými konfliktami, ale aj sebe a prostrediu, ktoré odbremenia od áut a pôjdu radšej peši alebo iným ekologickým prostriedkom. Navyše táto myšlienka korešponduje s konceptom mestského rádia.

**Song 3:** BTS – Butter – Po vypitej káve, kráčajúc ulicami mesta do práce, musí jednoznačne hrať pieseň ,,do kroku“. Aj keď BTS vznikli pôvodne ako hiphopová skupina, príjemne sa ,,konvertovali“ a svojou multižánrovosťou EDM, rocku či R&B zapadli do nášho konceptu UrbanStyle rádia. Práve pieseň s názvom Butter sa nielen skvelo hodí na ráno, ale svojou energickosťou rozveselí každého, kto kráča rušným mestom už kamkoľvek.

**DJ Talk:** Dobré ráno! Je presne 6 hodín a 20 minút, zdraví vás Iva, a my v našej rannej show ***Turek do skla, prosím!*** spolu s Tinou a našim hosťom Ferom Jokeom, budeme hovoriť o novom projekte **Krokmi k lepšiemu ja**, ktorého jedným zo zakladateľov je práve *Fero.* *Hlavnou myšlienkou celého projektu je pomôcť ľudom v krajinách, kde doslova zúri vojna.* Správne, preto sa aj naše rádio rozhodlo zapojiť, nielen tým, že ja aj Tina chodíme čo najviac peši, ale aj aplikáciou **OneStep,** ktorej sme súčasťou. Pošlite nám na náš WhatsApp na číslo 0300 444 221 screen z aplikácie **OneStep** a vyhrajte naše UrbanStyle tričko. Kto bude mať odteraz až do 8 najviac krokov, vyhráva.

**AD Break:** Reklama na **Moonlight**, okuliare proti modrému svetlu, ktoré obsahujú filter na počítač, smartfón, a teda technológie, ktoré vyžarujú toto modré svetlo, vrátane GPS navigácie. **Dôvod:** Tým, že sme rádio zamerané na ľudí žijúcich najmä v rušných mestách, ktorí sa neustále prispôsobujú moderným technológiám a sú na nich viac-menej odkázaní, no zároveň sa chcú chrániť pred ich vplyvom.

Jingle: *Urbanstyle, rádio, čo má štýl!*

**Song 4:** Adam Ďurica feat. Emma Drobná – Naše hriechy – Po troch cudzojazyčných piesňach je zvolená slovenská pieseň z roku 2021 v podaní Adama Ďuricu a Emmy Drobnej, ktorá väčšinou spieva práve v anglickom jazyku. Výber piesne je teda podmienený spevákmi, slovenským jazykom a našou podporou domácich interpretov.

**DJ Talk:** *Po reklamnej prestávke a skvelej skladbe od Adama Ďuricu a Emmy Drobnej sa k vám hlási Iva. Práve sledujem náš WhatsApp a je vás neúrekom!* Niektorí k screenom posielate aj fotky, kde sa práve nachádzate, čo je úplne super, pretože zatiaľ všade vidím slnečné lúče. Preto verím, že už onedlho v našom počasí s Majkym neodznie žiadny náznak príchodu mračien. Na WhatsAppe sa nás Zdenka opýtala, či by sme nezahrali jej kamarátke Kike do upršaného Londýna skladbu Beautiful Madness. Tak tu je – Michael Patrick Kelly a Beautiful Madness pre Kiku od Zdenky a UrbanStyle rádia! Pozdravujeme.

**Song 5:** Michael Patrick Kelly – Beautiful Madness – Pieseň na želanie, ktorá tým, že stále spadá do nášho konceptu, nemohla byť odmietnutá.

**DJ Talk (Tease):** Dúfame, že sme našej poslucháčke Kike dvihli náladu v ďalekom Londýne. Ale teraz na inú tému. Stalo sa vám niekedy, že ste mali intenzívny pocit niečoho už predtým prežitého, počutého alebo videného? V nasledujúcom vstupe budeme hovoriť o paramnézii alebo viac známom Déjà vu. Ak ste niekedy tento pocit zažili, určite nám píšte na naše známe WhatsAppové číslo 0300 444 221 a ostaňte s nami!

**Promo 2:** Morena, Peter Bič Project, Iné Kafe, Heľenine oči a ďalší hudobníci sa spoja na benefičnom koncerte pre Ukrajinu už 2. apríla 2022 a o 13:00 zahrajú na Zlatých pieskoch! Cieľom koncertu je finančne prispieť na dlhodobé zlepšenie potrebnej pomoci pre ľudí unikajúcich z Ukrajiny. Sledovať nás budete môcť aj online. Viac informácii nájdete na [www.pomocukrajine.sk](http://www.pomocukrajine.sk)

**\Dôvod:** Opäť odpromovanie udalosti, ktorej cieľom je pomôcť práve Ukrajine, teda ako rádio reagujeme na momentálnu situáciu.

**Traffic**

**Song 6:** Andrea Bučko a Dominika Kavaschová (Morena band) – Diva – Dva roky vydaná pieseň, ktorá sa len málo kedy ozve na nejakom rádiu, preto je pre nás tá pravá. Skladba v podaní novej slovenskej kapely (2018), navyše s plnohodnotným textom o ženskej kráse. Tým, že sme túto skupinu spomínali aj v druhom prome, poslucháčom chceme priblížiť ich tvorbu. Táto kapela vznikla na základe rovnomennej inscenácie, ktorú napísali hudobníčky spolu s Matúšom Kvietikom v SND v roku 2018.

Jingle: *Urbanstyle, rádio, čo má štýl!*

**Song 7:** Uptown Girl – Billy Joel – Skladba bola vydaná 29. septembra 1983 spevákom a aj jej skladateľom Billym Joelom. Text hovorí o robotníckom mužovi, ktorí sa snaží uchvátiť dievča z mesta. Teda, ktorá iná klasika sa viac hodí do rádia UrbanStyle.

Jingle: *Urbanstyle, rádio, čo má štýl!*

**Song 8:** Here comes the sun – Sheryl Crow – Túto pieseň zapneme zámerne pred počasím, pretože ako sa spieva, už vychádza slnko po zime, čo vlastne korešponduje s týmto marcovým počasím. Náročky sme zvolili verziu od Sheryl Crow a nie The Beatles, pretože bola sprievodnou piesňou v rozprávke Pán Včielka (2007), v ktorej bolo posolstvo dôležitosti včiel a návod ako by sa ľudia (najmä v mestách) mali správať voči prírode.

**Weather**

**DJ Talk:** Ako sme spomínali, dnešnou témou bude Paramnézia alebo viac známe Déjà vu. Ako vidím na WhatsAppe viacerí píšete, že ste to už zažili, a že to pre vás nebolo nič príjemné. Čo ty Ivi? Zažila si niekedy tento pocit? *Vieš čo, áno, i keď to bolo iba na niekoľko sekúnd, avšak prvé čo som si po tom pocite začala vybavovať, bolo, že sa mi to muselo už raz snívať. Nemala som z toho zlý pocit, ale skôr zvláštny a ty Tina?* No tak ja to zažívam vždy, keď prídem po práci domov. *Ako to myslíš?* Neumytý riad, wc doska stále hore, ponožky pri gauči, vieš čo, ten môj Marek mi Déjà vu dopraje vždy. *Haha, ak to vezmem takto odľahčene, tak paramnézu máme kvôli našim polovičkám viacerí. Aj Adrián píše, že odkedy býva v jednom byte s priateľkou, má pocit, že vďaka gumičkám a sponkám do vlasov zažíva Déjà vu, každý deň.* Takže je to aj naopak. Ďakujeme za všetky vaše správy, samozrejme nám stále píšte, kedy ste zažili skutočné Déjà vu. O chvíľu sme späať!

**AD Break:** Voňavý second hand? No jasné, klikaj na [www.nosene.sk](http://www.nosene.sk) a zisti viac! Obliekame Adelu Vinczeovú, tak oblečieme aj teba. Tvoje **NOSENE.** Teraz s jarnými zľavami až do - 70%.

**Dôvod:** Výber reklamy spočíva práve so životným štýlom ľudí, ktorí sú našou cieľovou skupinou, teda ľudí ktorí sa snažia žiť šetrnejšie k prírode, podporujú slowfashion, a teda samotné secondhandy, ktorých je v mestách neúrekom.

**Song 9:** Papyllon – What About Tonight– Skupina z mesta Prešov, založená v roku 2010. Aj táto kapela v sebe nesie mixuje prvky rocku, popu, jazzu ai. Známi sú aj na festivaloch napr. Rock for People alebo Grape, preto ich v našom rádiu chceme (podporiť). *,,Pieseň je drzá a prostoreká, s hudbou sa dopĺňa veľmi dobre.“ –* Hovorí člen kapely Lukáš, s ktorým súhlasíme, pretože práve preto, si táto skladba získala miesto v našom rádiu.

**NEW SONG:** TEMPEST – Bad News: Pieseň vydaná 2.3.2022 je čerstvou novinkou v podaní juhokórejskej chlapčenskej skupiny, ktorú tvorí 7 členov. Je to mladá skupina, ktorá svoj prvý debutový song vydala v roku 2017. UrbanStyle rádio chce dávať do popredia aj kapely mimo Európy alebo Ameriky, a teda aj my chceme týmto vytŕčať z davu.

**Song 10:** Coldplay X BTS – My Universe – Touto piesňou sme chceli vytvoriť prechod medzi *New songom*, pretože aj BTS, ktorá už ráno odznela, je juhokórejská kapela. Spolu s Coldplay vytvorili v septembri v roku 2021 túto pieseň, v ktorej je počuť práve kórejčinu.

**DJ Talk:** Nedávno sme riešili, koľkí z vás už zažili Déjà vu. Pri mikrofóne je Tina a práve čítam správy od vás, že ten pocit zažiť to, je skutočne skľučujúci. Aj Alica nám píše, že sa jej to stalo raz úplne náhodou, keď išla do práce, až mala pocit, akoby cestovala v čase. *No úplný Matrix!* Tomu ver Ivi! My vám ďakujeme za vaše až strašidelné správy, avšak naša ranná show ***Turek do skla, prosím!*** je už síce na konci, avšak čo určite nekončí je naša súťaž s **OneStep,** ktorá trvá až do ôsmej, nezabudni poslať screen obrazovky z OneStep, a ak budeš mať najviac krokov, tak práve ty vyhrávaš naše tričko UrbanStyle! My sa s vami už lúčime piesňou Meduza – Tell it to my heart, a po nej vás privíta Majky, s najnovšími správami a informáciami o počasí.

**Song 11:** Meduza – Tell It To My Heart (KVSH Remix/Visualiser) ft. Hozier – Ukončíme to práve touto pomerne novou skladbou (18.1.2022), ktorá vznikla v spolupráci so spevákom a skladateľom Hozierom, ktorý sa vyjadril, že práve táto spolupráca s Meduzou je mimo jeho komfortnej zóny, ale rozhodol sa prepožičať jej svoj hlas. Kritik Drew Barkin poznamenal, že skladba vysiela charakteristický zvuk medúzy a Hozierov spev ju posúva do nových výšin. Aj napriek nášmu širokému spektru skladieb a ich rôznorodosti, chceme byť nečakaní a chceme stále prekvapiť.

**Service**