**HOTCLOCK RÁDIA PAF**

**SERVICE**

**SHOWOPENER**

Je krátko po šiestej a všetkým Vám, ktorí vstávate spolu s rádiom PaF, želáme dobré ránko. Dnešný deň spolu odštartujeme rannou šou s Nicol a Vanes. Pred pár minútkami Vám naša Katka povedala čo to o dnešnom počasí. My s Vanes sme to dnes stavili ešte na bundy, myslím, že cestou domov to oľutujeme. Čo však určite ľutovať nebudeme je najbližšia hodinka s Vami. V nasledujúcich šesťdesiatich minútach si pustíme novinky zo sveta hudby, povieme niečo viac o ich tvorcoch a potešíme aj fanúšikov live koncertov. Blíži sa leto a to znamená veľa hudby pod holým nebom. Okrem festivalov sa svetové hviezdy presúvajú do Európy, kde pokračujú svojimi európskymi turné. Koho, kedy a kde môžete vidieť a počuť? Ostaňte s nami a spolu si pri raňajkách možno vyberieme spoločný výlet za spevákom či speváčkou. Teraz sa však presúvame na sever Európy do Švédska. Z éteru Vám už hrá Swedish House Mafia v dvojici s The Weekndom a ich spoločný single Moth to a flame.

**SONG 1**

Swedish House Mafia & The Weeknd - Moth to a flame

**JINGLE**

Rádio PaF. Horúce spravodajstvo, zábava, hudobné novinky, ktoré hýbu svetom, z ktorých aj vy budete PaF.

**SONG 2**

Megan Thee Stallion & Dua Lipa – Sweetest Pie (lebo Dua Lipa je bohyňa a toto je jej najnovšia pesnička)

**PROMO**

GRIMMY CUP Prešov, 7. máj, majstrovstvá Slovenska tanečníkov hiphopu a disco. 12 hodín hudby a stovky detí, mládeže a dospelých na tanečnom parkete.

**SONG 3**

Bruno Martini, IZA a Timbaland – Bend the Knee (pesnička z roku 2020, elektronická hudba, niečo staršie nielen novinky, ale stále sa to drží pri tanečnom a komerčnom)

**DJ TALK (LISTENER)**

Dnešné ranné vysielanie sme rozbehli staronovým hitom Moth to a flame, na ktorom vzniku sa podieľalo švédske trio s názvom Swedish House Mafia. Skupina vznikla v roku 2008 a už po dvoch rokoch vydala album s názvom Until One. Títo traja chlapíci vyprodukovali množstvo známych hitov ako Miami 2 Ibiza, Don´t you worry child, či One (Your Name). Po piatich rokoch sa ich cesty rozišli. Podľa slov člena skupiny Steva Angella, „Nevedeli čo ďalej.“ A keďže dnešná hodinka je o skupinách, ktorých vystúpenia zájdu aj na náš kontinent. Swedish House Mafia je po štyroch rokoch späť! A to hneď s novým album, ktorý má 17 skladieb a európske turné rozbiehajú vo Veľkej Británii 29. septembra.

**AD BREAK**

Reklama na Fit Stream. Prenosný, bezdrôtový, USB dobíjateľný mixér malých rozmerov, ktorý Vám pripraví Váš obľúbený nápoj kdekoľvek. V dnešnej dobe zdravého stravovania, cvičenia a rýchlej doby podľa mňa praktická vec pre mladých. Mixér je totižto naozaj malý ako fľaška s vodou do školy.

**SONG 4**

Justin Bieber - Peaches

**DJ TALK**

Peaches. Tak sa volá skladba z najnovšieho albumu Justina Biebera, ktorá nám práve dohráva. Vy počúvate rádio PaF a dnes sa rozprávame o európskych turné tých najväčších hviezd. Justin je nepochybne už pár rokov jednou z nich. Štúdiový album Justice je jeho šiestym a ako sám Bieber povedal „Hudba je vynikajúci spôsob, ako si navzájom pripomínať, že nie sme sami. Prostredníctvom hudby sa vieme vcítiť do iných a navzájom sa spájať.“ Poslucháčom má poskytnúť útechu v týchto náročných časoch. Svoje o tom vie aj samotný spevák, o ktorom sa hovorí, že práve jeho manželka Hailey Bieber je preňho šťastím a láskou, ktorá ho vytiahla z depresií. Nedá sa nám o tom pochybovať najmä po tom, čo Justin zverejnil práve pieseň Peaches, ktorá má vzdať hold jeho manželke. Spolu s albumom prichádza aj celosvetové turné, ktoré začína v USA a v roku 2023 sa presunie do Európy. Prvý koncert na našom kontinente bude 11. marca u našich južných susedov v ich hlavnom meste Budapešti. Tak čo vy na to? Máme tu nejakých fanúšikov Justina?

**SONG 5**

Depeche mode – Personal Jesus (trochu zmena nech to nie je len pop)

**DJ TALK TEASE**

Verím, že Depeche Mode spríjemnil dnešné ráno najmä staršej generácii našich poslucháčov. Trojica hudobníkov sa aj po niekoľkých rokoch predsa len vrátila na pódiá a ešte pred dobou koronovou ste ich mohli vidieť v niekoľkých európskych hlavných mestách. Fanúšikov si našli aj v mladších generáciách, musím sa priznať, že ja sama by som ich veľmi rada videla. Momentálne sa o žiadnom ich ďalšom turné nehovorí. Uvidíme či si to títo páni ešte nerozmyslia. Ale ako sme Vám na začiatku sľúbili, rozprávame sa o hviezdach, ktoré vidieť môžete. V ďalšom vstupe si povieme niečo málo o nežnejšom pohlaví. Jej meno Vám ešte neprezradím ale čo povedať smiem je že má 26 rokov, pôvodom z Albánska, a pri pohľade na ňu si radšej zmerajte svoju fever.

**PROMO**

LOVESTREAM FESTIVAL, kde vystúpi aj Dua Lipa, o ktorej budeme hovoriť v ďalšom vstupe. Festival bude v Bratislave. Prvý deň je venovaný českým a slovenským hviezdam, druhý práve zahraničným – Dua Lipa, Zara Larson, Lost Frequencies.

**TRAFFIC**

**SONG 6**

Flipsyde – Angel (nikdy nestarnúca, všetci ju poznajú, na rozospaté očká ráno na naladenie podľa mňa parádička)

**JINGLE**

Rádio PaF. Horúce spravodajstvo, zábava, hudobné novinky, ktoré hýbu svetom, z ktorých aj vy budete PaF.

**SONG 7**

Glass Animals – Heat Waves

**JINGLE**

Rádio PaF. Horúce spravodajstvo, zábava, hudobné novinky, ktoré hýbu svetom, z ktorých aj vy budete PaF.

**SONG 8**

Alesso a Katy Perry – When I´m Gone

**WEATHER**

**DJ TALK**

Naladené máte rádio PaF. Je niečo krátko po pol siedmej, a mňa by zaujímalo koľkí z Vás ste si tipli správne. Fever je z francúzskeho jazyka a v preklade to znamená „teplota alebo lepšie povedané horúčka“. Presne takou je aj pieseň s názvom Fever, za ktorou stojí stále iba 26 ročná speváčka. Na duet si pozvala k sebe francúzsku speváčku Angele, ktorá spestrila pieseň ľubozvučnou francúzštinou a vo videoklipe tieto dve hviezdy vedľa seba proste vyzerajú skvelo! Reč je o Dua Lipe, ktorá má na konte už niekoľko ocenení, asi najvýznamnejšími sú tri ceny Grammy, rovnako tak tri Brit Awards a v roku 2021 bola Dua zaradená do zoznamu Time´s budúcich 100 najvplyvnejších ľudí sveta. Jej staro-nový album Future Nostalgia vyšiel ešte na začiatku pandémie a tak Dua nemala príležitosť užiť si fanúšikov naplno. Po dvoch rokoch sa okolnosti zlepšili a to jej dovolilo pokračovať tam kde prestala. Slovensko žiaľ nie je na zozname krajín v jej liste mieste, kde sa Future Nostalgia uskutoční, avšak slovenských fanúšikov prekvapila a potešila správa, že Dua Lipa vystúpi na bratislavskom LOVESTREAM FESTIVALE. Ten bude trvať celý jeden júnový víkend, a Dua na ňom vraj odohrá plnohodnotné koncertné vystúpenie. Ja už svoje lístky mám, a možno som presvedčila aj Vás.

**AD BREAK**

Kde by ste si mali dať rande s knižnými hrdinami? No predsa v Martinuse. Okrem reklamy na produkt by som dala aj takúto na miesto, službu, obchod v jednom. V konečnom dôsledku je možné povedať, že reklama na zážitok, keďže o to sa samotná firma aj snaží, aby návšteva kníhkupectva bola viac zážitkom pre zákazníka ako len nakupovaním.

**SONG 9**

Dua Lipa – Physical

**NEW SONG**

Harry Styles – As it was

**SONG 10**

Coolio – Gangsta´s paradise (feat. L.V.) (iný žáner, nech to nie je jednoliate)

**DJ TALK**

Pomaly sa blížime k záveru prvej hodinky našej rannej šou a pred malou chvíľou ste okrem gangsterského raja mohli počuť aj novinku od mladíka Harryho Stylesa. Člen bývaleho One direction si našiel svoj smer aj po rozpade skupiny a potvrdzujú to aj jeho úspechy. Minulý rok si vyslúžil cenu Grammy za najlepší sólový popový výkon a v tomto roku ho môžete vidieť na jednej z jeho zastávok počas celosvetového turné Love On Tour. Pieseň As it was je prvou dostupnou z jeho pripravovaného albumu Harry´s House, na zvyšných 12 si ešte budeme musieť počkať. Už 11. júna Harry navštívi Glasgow vo Veľkej Británii, pokračovať bude do Nemecka, Dánska, Francúzska a pre nás najbližšie sa objaví vo Viedni alebo Budapešti. Lístky sa však vypredávajú rýchlo a po zhliadnutí pár Instagramových videí z jeho koncertov v USA uvažujem, že okrem Dua Lipy by toto leto mohol ozvláštniť aj Harry. A teraz späť k hudbe, z éteru Vám posielame pre zmenu slovenskú novinku. Toto je Yael a Ona.

**SONG 11**

Yael – Ona (nemám ho veľmi rada, ale hlas celkom ok, a toto je novinka tohto týždňa, tak nech trochu slovenskej hudby sa propaguje)