**Service**

**Showopener**

AAhojte, zdravíme vás z rádia HotStation a pri mikrofóne je najbližšiu hodinku s vami Vanes a Tami. Máme niečo po pol ôsmej ráno, vy ste pravdepodobne na cestách, no a my sme pripravené s ďalšími horúcimi novinkami zo sveta TikToku. Neviem síce, či sa aj vy zvyknete pozastavovať nad niekoľko hodinovým scroolingom po tejto sociálnej sieti, no ja som v tom expert. Jedno videjko za druhým a stratiť pojem o čase je také, hmm, normálne (haha).

Pri mnohých preslávených piesňach a ich coveroch sú vymyslené rôzne choreografie. Čiže ak si fanúšik TikToku, možno ťa tu v najbližšej hodinke aj zdvihneme zo stoličky, alebo pri najmenšom aspoň podnietime k miernej tancovačke. No a ak si ešte nedal šancu tejto dynamickej platforme, dnes ťa na ňu zaručene naladíme.

Ako prvú vám posielam pieseň, ktorá nie je zverejnená ani dva roky a už ju mnohí považujú ako históriu TikToku. Taký rýchly je ten svet trendov. Vy sa ale pripravte na energickú bombu v podaní Cardi B a Megan Thee Stallion!

**Song 1**

Cardi B - WAP feat. Megan Thee Stallion – pieseň bola veľkým hitom keď vyšla v roku 2020 a bolo na ňu vytvorených mnoho choreografií, tým sa stala virálna (aj ďalšie piesne v playliste sú vybrané z top rebríčka piesní, na ktoré bolo urobených veľa videí, v ďalších hodinových reláciách by som pridávala aj najaktuálnejšie, ktoré by som získavala vlastným pozorovaním)

**Jingle**

Rádio HotStation– počúvaj, spoznávaj, tancuj

**Song 2**

Dua Lipa - Don't Start Now (po nej aj promo na festival)

**Promo**

Promovala by som festival LOVESTREAM FESTIVAL Bratislava 2022, pretože na ňom bude vystupovať aj Dua Lipa, ktorej song je hit tiež a práve preto by som ju pustila ako song 2 na naladenie

**Song 3**

Megan Thee Stallion – Savage (viem o nej ďalej rozprávať v Dj talku – predpríprava)

**Dj talk (Listener)**

Divokééé, to sú presne tie piesne, ktoré nám práve dozneli – tri hitovky a mne pri ich počúvaní napadlo sa vás takto na diaľku opýtať, či poznáte speváčku Megan Thee Stallion, pretože práve tá nám spievala a dve jej piesne sa stali hitom tanečných, ako to mladí nazývajú, tiktokov. Ako poslednú ste mohli počuť pieseň Savage a konkrétne k tejto sa mi viaže zábavná príhoda. Moja mladšia sesternica si ulietavala na tejto sociálnej sieti o čosi skôr ako ja, no a v jeden večer sa rozhodla naučiť ma jeden z tančekov a bolo to práve na tento song. Takže oficiálne môžem prehlásiť, že to bol môj prvý stret s tiktokooom (haha). A keď si tu už tak hovoríme o  začiatkoch, bežte pozrieť na náš profil hot.station.tiktok a poďme vytvárať obsah spolu – už som tam nahrala prvé video.

V našej hodinke nám záleží na vašej nálade a pozitívnych pocitoch. Vyberáme populárne piesne, teda tie, na ktoré sa tvorí najviac videí, čo nám evokuje, že sa to mnohým našim poslucháčom bude páčiť.

Úplný úvod sme odštartovali s Cardi B a pesničkou WAP, na ktorú vymyslel tanec Brian Esperon. Prvýkrát zverejnil tanec na svojom profile v auguste 2020 a získal cez milión sledujúcich. Neskôr pridal aj tutoriál a tým spustil lavínu twerkovacích videí po TikToku. Nájsť ich môžeš pod hashtagom #wapdance. Popri prezeraní vám spríjemnime chvíle piesňou Say So.

**Ad break**

Tanečná škola Laci Strike – je pre rôzne vekové kategórie a na konkrétne piesne z nášho playlistu sa budú učiť choreografie – mohol by sa odpromovať aj nejaký zľavový kupón pre poslucháčov

**Song 4**

Doja Cat - Say So (je to americká umelkyňa, ktorá začala s tancom a spevom a v roku 2018 sa vypracovala na hviezdu svetového formátu)

**Dj talk**

Pred chvíľočkou sme počuli pieseň Say So od Dojy Cat. Jej oficiálne meno je Amala Ratna Zandile Dlamini a narodila sa v roku 1995. Ona sama má na sociálnej sieti TikTok 22,3 milióna sledovateľov a je pravidelne aktívna. Za svoj vzhľad sa nehanbí a prezentuje sa aj úplne prirodzene nenamaľovaná.

Zaujímavosťou je jej nedávne vyhlásenie prostredníctvom Twitteru, ktoré zverejnila koncom marca tohto roka. Doja sa rozhodla, že má v pláne ukončiť hudobnú kariéru. Odštartoval to zrušený koncert v Paraguaji, ku ktorému sa na poslednú chvíľu vyjadrila, že koncertu sa nezúčastní vzhľadom na záplavy a búrky. Ďalšou situáciou, ktorá prispela k týmto vyhláseniam bol koncert, po ktorom speváčka priznala, že nešla na plno a to sa fanúšikom tiež nepáčilo a mala od nich negatívne komentáre. To ju vyprovokovalo a tweetovala aj naďalej vo víre, že nič neľutuje a končí s kariérou. Fanúšikov vyzýva nech ju prestanú sledovať. Niektoré z týchto statusov zmazala, ale stále ostáva v tom čo tvrdí. Otázne je, či sa zúčastni plánovaného festivalu Coachella 15. apríla. Vtedy budete vedieť s určitosťou, či tieto slová myslela vážne.

Na teraz príjemné počúvanie a plno pohybov posielame k vám s piesňou – tiež tiktokovkou – WOAH.

**Song 5**

KRYPTO9095 FT. D3MSTREET – WOAH (pretože je vhodná na robenie póz či už sú v aute, alebo hocikde – také zábavné a rytmické aj keď je to pre človeka neznáme)

**DJ talk tease**

Ak povieme Toosie Slide, hovorí vám to niečo? Nooo, je to song od Drakea a cieľom tvorby tejto piesne bolo vytvoriť jednoduchú choreografiu, ktorá by sa stala hitom na TikToku. A to sa im teda podarilo. Čo poviete na to vy? A teraz už song Drake – Toosie Slide.

**Promo**

Babská jazda/predpremiéra v kine Cinemax na nejaký film, v ktorom je využitý zaujímavý playlist alebo herci/influenceri z online sveta.

**Traffic**

**Song 6**

Drake - Toosie Slide (Drake je na scéne už dlhé roky a prispôsobuje sa trendom)

**Jingle**

Rádio HotStation– počúvaj, spoznávaj, tancuj

**Song 7**

Meghan Trainor - Me Too (síce je päť rokov stará, no stále ju pretvárajú a robia na ňu rôzne remixy, povedala by som, že najmä časť textu je chytľavá)

**Jingle**

Rádio HotStation– počúvaj, spoznávaj, tancuj

**Song 8**

Doja Cat - Get Into It (Yuh) (vhodná pre dievčatá aj chlapcov k jednoduchému tancu a chytľavá aj na spev)

**Weather**

**DJ talk**

Najväčšiu slávu na celom svete zažila sociálna pratforma TikTok počas pandémie. My si dnes povieme niekoľko zaujímavých faktov o nej, a tým sa spoločne vzdeláme v tejto oblasti a budeme vidieť trošku pod, ako sa hovorí, pokličku (haha).

TikTok vznikol v Číne, čo je oproti iným sociálnym sieťam iné. Pred týmto názvom sa označoval ako Douyin. V Čine sa ale názov nezmenil a stále používajú pôvodný. Hodnota spoločnosti, ktorá vlastní túto platformu má hodnotu 140 miliárd dolárov. Používatelia strávia denne približne 50 minút, takže to, že som vám rozprávala, že sa tam zaseknem na nejaký čas, nie je až tak mimo (haha) aj štatistiky mi to potvrdzujú. Pomenovanie Lip-Sync je, po našom povedané, ako hýbanie pier do textu piesne. TikTokeri, pravdaže takí, tí čo majú najväčší počet sledujúcich môžu zarábať 50 až 150 tisíc dolárov ročne. Najväčšiu časť zárobkov ovplyvňujú spolupráce, ktoré majú dohodnuté.

Tak čo, ideme to vyskúšať spolu? Počúvajte aj naďalej Rádio HotStation s Vanes a Tami.

**Ad break**

Reklama na slúchadla značky Beats bezdrôtové a akcia na nich v iStores vo všetkých mestách na Slovensku

**Jingle**

Rádio HotStation– počúvaj, spoznávaj, tancuj

**Song 9**

CKay - Love Nwantiti (veľmi dobrá nálada ide z toho)

**New song**

Kygo - Dancing Feet ft. DNCE (energická a zverejnená iba mesiac a týždeň, jej melódia a časti majú potenciál byť populárne na TikToku)

**Song 10**

FelixThe1st, Dreya Mac - Own Brand Freestyle ft. Finch Fetti (černosi si urobili song a stal sa hitom – úplne neznáme mená)

**Dj talk**

Tak ako sme si dnes povedali o trendoch TikToku a o známych piesňach, na ktoré sa robia rôzne tančeky, tak isto si to zopakujte s nami každé ráno, teda s Vanes a Tami v Rádiu HotStation – hot hot hot statioon. Na záver dnešnej rannej relácie sme si pre vás pripravili ešte song z roku 2013 s názvom Classic, ktorý búra vrchné priečky rebríčkov. Je to virál a to má skoro 9 rokov. Práve na takéto klasiky, čo mimochodom nie je náhoda, že sa song volá classic (haha), môžeme byť pyšní, pretože skoro dekáda času a stále je to populárne. Bez zdržovania sa s vami na teraz lúčime a prajeme ešte krásny deň. K vám smeruje MKTO – Classic.

**Song 11**

MKTO – Classic (rok 2013 – chcem vyzdvihovať aj staršie piesne, ktoré sa držia v rebríčkoch a sú príjemné)