**SERVICE – spravodajský servis**

**SHOWOPENNER**

Krásne ráno vám želám milí poslucháči Funrádia. Od mikrofónu vás srdečne zdraví vaša obľúbená redaktorka Lucka. Dúfam že dnes, milí poslucháči, ste vstali s úsmevom na perách a vykročili ste z postele tou pravou nohou do nového dňa. Dnešný deň, nie je len tak hocijaký. Okrem toho že dnes máme utorok 21. júna 2022, tak tento dnešný deň je oficiálne prvým letným dňom tohto roku. Práve preto nám budú hrať celý deň v éteri len tie najlepšie letné hity.

**SONG 1.**

Harry Styles – Watermelon Sugar

Prvá skladba, ktorá odznie v našom éteri Funrádia bude známy letný hit z roku 2020 od Harryho Stylesa s názvom Watermelon Sugar. Dúfam že sa vám milí diváci takéto letné hity páčia a že vás podobne ako mňa dokážu naladiť na pozitívnu vlnu. Pretože podobné letné hity nám budú hrať celé ráno. Niektoré z nich budú síce trošku staršie, ale to nemení nič na tom, že každá jedná z nich vyvolá u poslucháča pocit spokojnosti, dovolenkového obdobia a dlhých slnečných letných dní. Začnite leto s Funrádiom.

**SONG 2.**

Simple Plan – Summer Paradise

**PROMO 1.**

Keďže už od samého začiatku dnešného vysielania sa bavíme o začiatku leta, konkrétne o dnešnom prvom letnom dni, tak by sme sa veľmi radi pobavili aj o prvej letnej párty. Už ako každoročne býva zvykom, tak leto sa pre mnohých nezačína prvým letným dňom ale prvou letnou párty, ktorá sa vždycky odohráva na Zemplínskej Šírave. Konkrétne v oblasti motela Kamenec a tento rok nesie názov *Open Summer Party 2022.* V kalendári táto „otváračka leta“ vychádza samozrejme na víkend a to presne od 24.6 do 26.6. Vystúpia tam takmer všetci Slovenskí poprední producenti elektronickej tanečnej hudby.

**SONG 3.**

Harry Styles – As It Was

**DJ TALK 1.**

Práve nám vo Funrádiu dohrala populárna letná pieseň od Harryho Stylesa s názvom As It Was, ktorou sme vás, milí poslucháči hádam naladili na začínajúce leto. A presne práve túto tému by som chcela bližšie rozobrať v nasledujúcich sekundách. To že dnes máme oficiálny prvý letný deň, to už všetci vieme. Ale prečo práve dnes? Môže za to letný slnovrat, počas ktorého dosahuje Slnko obratníka Raka (prechádza zo súhvezdia Blížencov do súhvezdia Raka), na poludnie vystupuje najvyššie a jeho lúče dopadajú kolmo na zem práve na obratníku Raka. Krajina sa pohybuje v takmer najvzdialenejšom bode obežnej dráhy okolo Slnka, ktoré v tento deň dosahuje najsevernejší bod svojej pomyselnej dráhy. Počas letného slnovratu deň trvá vyše 16 hodín, zatiaľ čo noc iba niečo viac ako 7 hodín. A aj keď to teraz môže vyzerať že deň je dlhší a máme viac času, nie je to tak celkom pravda vážení poslucháči, keďže sa posúva len východ slnka a nie začiatok prvej hodiny v škole alebo práci. Tak nestrácajte čas a vstávajte s Funrádiom!

**ADBREAK 1.**

Reklama na nový diel Level Lamy, s veľmi zaujímavým hudobným hosťom Kalim.

Po 6 rokoch prijal opäť pozvanie do obľúbenej internetovej šou s názvom Level Lama, raper Kali. Moderátorom tejto šou je populárny zamestnanec Funrádia Sajfa. Aj to je jeden z dôvodov prečo v reklamnej pauze zaznie práve odkaz na túto šou. Za tých 6 rokov, ktoré ubehli od poslednej Kaliho návštevy v tomto štúdiu sa toho v jeho živote veľa zmenilo. Okrem množstva nových emócii a skúsenosti má raper vydaný nový album. Avšak podstatná časť rozhovoru sa nezaoberá ani tak hudbou, ako úlohou otca. Nakoľko aj pozvaný hosť a aj moderátor, sú pomerne čerstvými rodičmi, mali si toho veľa čo povedať a podeliť sa s divákmi nielen o skúsenosti, ale aj o úsmevne príhody.

**SONG 4.**

Tiesto - Ritual

**DJ TALK 2.**

V téme letných dňoch a horúčav budeme dnes pokračovať aj naďalej milí poslucháči. Tentokrát sa na to pozrieme však z iného pohľadu a to z pohľadu globálneho otepľovania. Podľa nedávnej štúdie, môžu do roku 2100 trvať letá na severnej pologuli takmer šesť mesiacov. Stať sa tak môže v prípade ak globálne otepľovanie bude nekontrolovane pokračovať. Tento závažný klimatický problém riešil vedec Guan, spoločne s jeho kolegami. Na základe podrobných pozorovaní a výpočtov dospel k výsledku, ktorý hovorí o tom, že za necelých 80 rokov môže letné ročné obdobie trvať až 6 mesiacov, zatiaľ čo zima by pri tomto scenári nebola dlhšia ako 2 mesiace. To, že tento scenár by mal katastrofálne následky pre celú planétu nemusíme ani ďalej rozoberať. Nás však milí poslucháči zaujíma váš názor. Ktoré ročné obdobie preferujete vy? Napíšte nám komentár na našej oficiálnej facebookovej stránke Funrádia, ktoré je to vaše ročné obdobie a hlavne prečo je to tak.

**SONG 5.**

Doja Cat – Say So

**DJ TALK TEASE**

Po pesničke Say So, sa vám milí poslucháči opäť prihovárame od mikrofónov z Funrádia, kde sa dnes bavíme prvom letnom dni, lete ako takom a tak isto aj o ročných obdobiach. Na facebooku ste nám napísali váš pohľad, na vaše najobľúbenejšie ročné obdobie. Ale čo na to však psychológia? Na Instagramových storyčkách Funrádia nájdete odkaz na test, v ktorom sa dozviete čo o vašej osobnosti prezrádza vaše najobľúbenejšie ročné obdobie. A zatiaľ, kým vy milí poslucháči vyplníte tento test, tak my, pokračujeme v letnom hudobnom playliste Funrádia.

**PROMO 2.**

Nakoľko v predchádzajúcom promo vstupe sme odporúčali poslucháčom Funrádia open summer párty na východnom Slovensku, tak západu nechceme ostať nič dlžní. Preto by sme srdečne chceli pozvať našich poslucháčov, v termíne od 1.7 do 3.7 na Zlaté piesky do Bratislavy. Kde sa bude odohrávať letná otváracia párty západného Slovenska. Avšak na rozdiel od východu, v Bratislave bude prevládať hip-hopový žáner hudby, keďže sa tam bude konať deviaty ročník najväčšieho hip hopového podujatia na Slovensku, s názvom *Hip Hop Žije Festival*.

**TRAFIC**

**SONG 6.**

Blackbear – Hot girl bummer

**SONG 7.**

Luis Fonsi – Despacito

**SONG 8.**

Jennifer Lopez – On the floor

**WEATHER**

**DJ TALK 3.**

Po ďalších letných hitoch, ktoré nám práve odzneli v éteri, sa vám opäť hlási od mikrofónu Funrádia vaša moderátorka Lucka. Naša ranná hodinka sa nám pomaly, ale isto začína chýliť ku koncu. Avšak, ako vy už dobre viete milí poslucháči, nemohli by sme túto našu rannú reláciu ukončiť bez predstavenia nového songu, ktorý budete môcť od dnes pravidelne počuť len vo Funrádiu. Ale predtým, než ho vám pustíme, skúste uhádnuť o aký song sa jedná. Samozrejme, nevynecháme ani nápoveď, ktorá znie: autorom nového songu, je ten istý umelec, ktorý v roku 2012 vydal najpočúvanejšiu slovenskú skladbu, ktorá sa zapísala do dejín ako najznámejší slovenský letný hudobný hit, ktorý počúvajú ľudia do dnes. Tak presne autor tejto pesničky vydáva v najbližších dňoch svoj ďalší album a vy máte uhádnuť, ako sa volá pilotný song tohto albumu, ktorý už môžete nájsť na YouTube, dokonca aj s videoklipom. Svoje tipy nám posielajte na náš facebookový profil Funrádia.

**ADBREAK 2.**

Reklama na jeden z najväčších hudobných festivalov v Európe, Sziget Festival

Letný hudobný festival Sziget patrí k jedným z najväčších v celej Európe. Jeho dĺžka je až 5 dni a to konkrétne v trvaní od 10. do 15. augusta. Miesto konania tohto festivalu je u našich južných susedov v Budapešti. Sziget ohlásil naozaj brutálny line up, počas ktorého sa môžeš tešiť na svetové mená ako Justin Bieber, Dua Lipa, Calvin Harris, Arctic Monkeys, Kings Of Leon, Stromae a ďalší. Vstupenky kúpiš na stránke www.szigetfestival.com

**SONG 9.**

INNA – Not my baby

**NEW SONG**

Ego – Sme S5

Správne milí poslucháči, väčšina vás tipovala správne a išlo o predstavenie nového songu, od rapera Ega, s názvom „Sme S5“. Ide o pomerne energickú a rýchlu pesničku, ktorá nám má poodhaliť, ako bude vyzerať umelcov nový album. Odpoveď na túto otázku sa však dozvieme až o niekoľko týždňov, keď si budeme môcť vypočuť celý jeho album.

**SONG 10.**

James Blunt – Postcards

**SONG 11.**

Celeste Buckingham – Nobody knows